Søndag aften spillede AaB mod Brøndby, hvor de havde håbet på en sejr, der kunne få dem tættere på Bronzepladsen. Tidligere på dagen udtalte Kent Nielsen: - Vi glæder os enormt til kampen mod Brøndby og er bevidste om, at et brugbart resultat og allerhelst en sejr er påkrævet, hvis vi stadig skal gøre os forhåbninger om bronze. En sejr blev det dog ikke til. De måtte nøjes med et enkelt point og har efter dagens opgør 39 point. Brøndby, der har tredjepladsen har 45. AaB's næste kamp er mod OB på fredag.
AaB mødte søndag aften Brøndby, og vendte ikke hjem med en sejr i bagagen.